Ο **Αθλητικός Σύλλογος Ζέφυρος '02 Ανατολικής Ακτής** είναι ελληνικό αθλητικό σωματείο που δραστηριοποιείται στην περιοχή της Περαίας, στο Νομό Θεσσαλονίκης. Επίσημο έτος ίδρυσής του είναι το 2002 και αγωνίζεται με χρώματα το σκούρο μπλε, το κόκκινο και το λευκό. Αντλεί το όνομά του από το μυθικό Ζέφυρο, την προσωποποίηση του Δυτικού Ανέμου. Διατηρεί ενεργά τμήματα καλαθοσφαίρισης, πετοσφαίρισης, ταε κβο ντο, ζούμπα και πιλάτες. Μέχρι το πρόσφατο παρελθόν διατηρούσε επίσης τμήματα κολύμβησης, ποδηλασίας και κωπηλασίας.

Τμήμα καλαθοσφαίρισης ανδρών
----------------------------

### Ιστορική αναδρομή

Ο Ζέφυρος αποτελεί συνέχεια ενός παλαιότερου αθλητικού σωματείου που ιδρύθηκε το 1983 στην περιοχή Βούλγαρη της Θεσσαλονίκης. Ο **Πανθεσσαλονίκειος Αθλητικός Όμιλος Βούλγαρη**, όπως ήταν το επίσημο όνομά του, διατηρούσε τμήματα ποδοσφαίρου, καλαθοσφαίρισης και πετοσφαίρισης, απασχολώντας αθλητές και αθλήτριες όλων των ηλικιακών ομάδων. Σταδιακά οι δραστηριότητες του Π.Α.Ο.Β. συρρικνώθηκαν με αποτέλεσμα να αδρανοποιηθούν όλα τα τμήματα πλην της καλαθοσφαίρισης, που συνέχισαν υπό την επίβλεψη των Γιώργου Τσακαλίδη και Γιώργου Κώνστα. Την πτωτική πορεία αυτή ανέκοψε η απόφαση μετεγκατάστασης το 2002 του συλλόγου σε νέα περιοχή με καλύτερες προοπτικές ανάπτυξης, που δεν ήταν άλλη από την Ανατολική Ακτή του Θερμαϊκού Κόλπου.

Την ίδια περίοδο, 2001-02, ο σύλλογος είχε κατακτήσει το Πρωτάθλημα της Β' Κατηγορίας Ε.ΚΑ.Σ.Θ. με προπονητή το Γιώργο Τσακαλίδη. Έκτοτε συνέχισε την πορεία του με τη νέα του επωνυμία πάντα σε τοπικό επίπεδο για μία δεκαετία.

Την περίοδο 2010-11 ο σύλλογος διαγωνίστηκε στο Πρωτάθλημα της Α' Κατηγορίας Ε.ΚΑ.Σ.Θ. γνωρίζοντας τον υποβιβασμό. Την επόμενη χρονιά, 2011-12, αναδείχθηκε αήττητος Πρωταθλητής του 2ου Ομίλου της Β' Κατηγορίας, επιστρέφοντας στην Α' Κατηγορία μετά από ένα χρόνο απουσίας.

Η αγωνιστική περίοδος 2012-13 υπήρξε ορόσημο στην ιστορία του συλλόγου, καθώς σε αυτή πέτυχε την κατάκτηση του Πρωταθλήματος της Α' Κατηγορίας Ε.ΚΑ.Σ.Θ. Η συγκομιδή του ήταν 22 νίκες και 4 ήττες στην κανονική περίοδο, ενώ ισοβάθμισε στην κορυφή με τις ομάδες Π.Σ. Ευκαρπίας και Γ.Α.Σ. Χαλκηδόνας. Σαν αποτέλεσμα έλαβε το δικαίωμα ανόδου στους Ομίλους της Γ' Εθνικής Κατηγορίας. Προπονητής του συλλόγου στις επιτυχίες αυτές ήταν ο Πόλυς Γεωργιάδης.

Την επόμενη αγωνιστική περίοδο, 2013-14, ο Ζέφυρος ήταν μία από τις 13 ομάδες που σχημάτισαν το 2ο Όμιλο Βορρά του Πρωταθλήματος της Γ' Εθνικής. Έχοντας συγκεντρώσει 14 νίκες και 10 ήττες, κατέλαβε την 6η θέση της τελικής βαθμολογίας παραμένοντας στο ίδιο Πρωτάθλημα και την επόμενη χρονιά. Καθήκοντα πρώτου προπονητή ανέλαβε στην αρχή της χρονιάς ο Θοδωρής Πολυμένης, για να τον διαθεχθεί το Δεκέμβρη του 2013 ο Γιώργος Κοντονάσιος με συνεργάτη το Νίκο Σιμεντζή.

Την επόμενη χρονιά, 2014-15, και με την ίδια ομάδα προπονητών, ο σύλλογος συμμετείχε εκ νέου στο Πρωτάθλημα του 2ου Ομίλου Βορρά σημειώνοντας 12 νίκες και 12 ήττες. Όντας σε ισοβαθμία με τους Ικάρους Σερρών, τοποθετήθηκε στην 5η θέση της τελικής βαθμολογίας, εξασφαλίζοντας χωρίς περιπέτειες την παραμονή του στην Κατηγορία.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Σ. Ζέφυρος '02 Ανατολικής Ακτής λαμβάνει μέρος στο Πρωτάθλημα της Γ' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά.

Έδρα του συλλόγου είναι το Κλειστό Δημοτικό Γυμναστήριο Περαίας χωρητικότητας 400 θεατών. Πρόεδρος του διοικητικού συμβουλίου είναι ο Γιώργος Κωνστας.

Τμήμα καλαθοσφαίρισης γυναικών
------------------------------

#### Ιστορική αναδρομή

Τον Ιούνιο του 2014 ο Ζέφυρος ανακοίνωσε την ενσωμάτωση όλων των αθλητριών του γυναικείου τμήματος του Αχιλλέα Θερμαϊκού, προκειμένου να δηλώσει συμμετοχή στα Πρωταθλήματα της Ε.ΚΑ.Σ.Θ. Μέχρι τη στιγμή εκείνη διατηρούσε μονάχα τμήματα υποδομής, τα οποία επίσης απορρόφησαν τις αθλήτριες του Αχιλλέα.

Κάνοντας το αγωνιστικό της ντεμπούτο τη χρονιά 2014-15 η ομάδα του Ζέφυρου διεκδίκησε το Πρωτάθλημα της Α' Κατηγορίας που διοργανώνει η Ε.ΚΑ.Σ. Θεσσαλονίκης απέναντι σε 13 συλλόγους (2 αποσύρθηκαν). Όταν η κανονική περίοδος έληξε, ο σύλλογος είχε συγκεντρώσει 7 νίκες, 16 ήττες και 1 μηδενισμό, με αποτέλεσμα να βρεθεί στην 11η θέση της τελικής βαθμολογίας. Η Ένωση δεν διοργανώνει Πρωτάθλημα χαμηλότερης κατηγορίας, οπότε δεν υφίσταται θέμα υποβιβασμού.

#### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Σ. Ζέφυρος '02 Ανατολικής Ακτής λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ε.ΚΑ.Σ. Θεσσαλονίκης.

Έδρα του συλλόγου είναι το Κλειστό Δημοτικό Γυμναστήριο Περαίας, χωρητικότητας 400 θεατών. Πρόεδρος του διοικητικού συμβουλίου είναι ο Γιώργος Τσακαλίδης.

Παραπομπές
----------

1. 1 2 3 4 5  «Ιστορικό» Αρχειοθετήθηκε 2015-02-23 στο Wayback Machine. πληροφορίες στον επίσημο ιστότοπο του συλλόγου.
2. 1 2  «Πρωταθλητής 2ου ομίλου Β' ΕΚΑΣΘ 2011 - 2012», άρθρο στο επίσημο ιστολόγιο του συλλόγου, 16 Μαρτίου 2012.
3. 1 2  «Υψηλότερος ρυθμός βελτίωσης» Αρχειοθετήθηκε 2014-10-23 στο Wayback Machine. άρθρο στον ιστότοπο BasketBlog.gr, 16 Νοεμβρίου 2012.
4. ↑  «Ένωση Καλαθοσφαιρικών Σωματείων Θεσσαλονίκης», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Α' Κατηγορίας Ανδρών 2012-13» Αρχειοθετήθηκε 2016-03-04 στο Wayback Machine. πληροφορίες στον επίσημο ιστότοπο της Ε.ΚΑ.Σ.Θ.
6. 1 2  «Ζέφυρος: Παραίτηση Γεωργιάδη» Αρχειοθετήθηκε 2016-03-05 στο Wayback Machine. άρθρο στον ιστότοπο BasketWorld.gr, 12 Σεπτεμβρίου 2013.
7. ↑  «Α" ΕΚΑΣΘ- 26η αγωνιστική… Ανέβηκαν Ζέφυρος και Ευκαρπία», άρθρο στον ιστότοπο InfoBasket.gr, 13 Μαΐου 2013.
8. ↑  «Βαθμολογία και Πρόγραμμα Γ' Εθνικής Κατηγορίας Ανδρών 2013-2014 (4ος Όμιλος)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.
10. ↑  «Ο Γιώργος Κοντονάσιος νέος τεχνικός στον Ζέφυρο», άρθρο στον ιστότοπο Tsiotras.blogspot.gr, 16 Δεκεμβρίου 2013.
11. ↑  «Τέλος ο Πολυμένης από το Ζέφυρο - Ανέλαβε ο Κοντονάσιος», άρθρο στον ιστότοπο NorthBasket.gr, 16 Δεκεμβρίου 2013.
12. 1 2  «Βαθμολογία και Πρόγραμμα Γ' Εθνικής Κατηγορίας Ανδρών 2014-2015 (4ος Όμιλος)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Ο αγιασμός του Ζέφυρου»[*νεκρός σύνδεσμος*], άρθρο στον ιστότοπο BasketPlus.gr, 13 Οκτωβρίου 2013.
14. 1 2  «Με τα χρώματα του Ζέφυρου το γυναικείο τμήμα του Αχιλλέα Θερμαϊκού», άρθρο στον ιστότοπο NorthBasket.gr, 30 Ιουνίου 2014.
15. ↑  «Κατεβάζει ομάδα ο Ζέφυρος!», άρθρο στον ιστότοπο WePlayBall.gr, 4 Ιουλίου 2014.
16. ↑  «Βαθμολογία Κανονικής Περιόδου Α Κατηγορίας Γυναικών 2014-2015», πληροφορίες στον επίσημο ιστότοπο της Ε.ΚΑ.Σ.Θ.
17. ↑  «Αποτελέσματα ΕΚΑΣΘ: Τέλος η κανονική περίοδος, στα πλέι οφ ο Αίας Ευόσμου!», άρθρο στον ιστότοπο WePlayBall.gr, 25 Απριλίου 2015.
18. ↑  «Διοικητικό Σύμβούλιο» Αρχειοθετήθηκε 2015-02-21 στο Wayback Machine. πληροφορίες στον επίσημο ιστότοπο του συλλόγου.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Σ. Ζέφυρος '02 Ανατολικής Ακτής, επίσημος ιστότοπος.
* Α.Σ. Ζέφυρος '02 Ανατολικής Ακτής, επίσημο παλαιότερο ιστολόγιο του συλλόγου.

  


|  |  |  |  |  |
| --- | --- | --- | --- | --- |
| 

| π • σ • ε
Ομάδες Τοπικού Πρωταθλήματος Γυναικών Ε.ΠΕ.Σ.Θ. [5ο Επίπεδο] 2021-2022 |
| --- |
|  |
| 
* Ατρόμητος Τριαδίου
* Δ.Α.Σ.Ω.
* Δ.Ε.Κ.Α.
* Εκμάθηση Αθλημάτων
* Ελπίδα Τούμπας
* Έσπερος Θέρμης
* Ζέφυρος Ανατολικής Ακτής
* Ιωνικός Ιωνίας
* Κεραυνός Αγίου Παύλου
* Μακεδονικός Νεάπολης
* Πανελλήνιος Συκεών
* Ποσειδών Νέας Μηχανιώνας
 |  |

 |